राइडिंग सीखना अपनी मोटरसाइकिल चलाना सही उपकरण प्राप्त करना
यह कोर्स आपको मोटरसाइकल चलाने के उचित तकनीक और सुरक्षित रहना  सीखने के लिए सबसे अच्छा दिशा-निर्देश प्रदान करता है। सभी नए चालकों के लिए, शुरुआती प्वाइंट के रूप में, इसे सबसे अधिक रिकमेंड किया जाता है। कुछ राज्यों में आपके लाइसेंस के लिए, यह आवश्यक होता है, इसलिए आपके लिए यह आवश्यक है या नहीं, यह इस बात पर निर्भर करता है कि आप कहां रहते हैं।   कम या बिना अनुभव वाले नए राइडर्स, एक बेसिक राइडर कोर्स कर सकते हैं। यह देखने के लिए कि क्या आपके क्षेत्र में यह कोर्स उपलब्ध है, मोटर वाहनों और परिवहन के अपने स्थानीय सरकारी विभाग से जानकारी लें। आपके स्थानीय सरकार द्वारा प्रदान किए जाने वाले बेसिक राइडर कोर्स, आपके क्षेत्र में हमेशा उपलब्ध नहीं भी हो सकते हैं। तथापि, आमतौर पर गैर-सरकारी संस्थाओं द्वारा परिचालित कोर्सेज उपलब्ध होते हैं।  यदि आपके पास मोटरसाइकिल न हो, तो प्रशिक्षण संस्थान आपको सीखने के लिए, एक मोटरसाइकिल प्रदान कर सकता है। कोर्स के अंतर्गत, आपको संचालन और सुरक्षा की बुनियादी बातें भी सिखाई जाएंगी। कई कोर्सेज में कक्षा में पढ़ाई का पोर्शन और राइडिंग पोर्शन, दोनों ही शामिल होते हैं, जो लाइसेंस प्राप्त करने के लिए, आपके परीक्षा देने पर समाप्त होते हैं। राइडिंग करने से पहले स्वयं को बुनियादी कंट्रोल्स से परिचित कराएं। जब आप वास्तव में राइडिंग कर रहे होंगे, तो आपको त्वरित गति से सोचना होगा और यदि आप परिचालन से परिचित नहीं होंगे, तो यह खतरनाक साबित हो सकता है।  हैंड-क्लच-लीवर, आम तौर पर बाएं हैंडल-बार पर स्थित होता है और इसका प्रयोग गियर बदलते समय, पीछे के पहिये से पावर को अलग करने के लिए किया जाता है। आमतौर पर गियर आपके बाएं पैर की तरफ स्थित होता है और उसका उपयोग, क्लच दबाकर, गियर को एक नंबर ऊपर या नीचे करने के लिए किया जाता है। थ्रॉटल, दाहिने हैंडल-बार पर स्थित होता है और उसका उपयोग गति बढ़ाने के लिए किया जाता है। हैंडब्रैक, जो फ्रंट व्हील पर ब्रेक लगाता है, दाहिने हैंडल-बार पर लगा हुआ लीवर होता है। बाइक के दाहिने तरफ आपके पैर के पास लगा लीवर, पीछे के पहियों में ब्रेक लगाने का काम करता है। एक नियम के रूप में, अधिकांश मोटरसाइकिल्स का बायां हिस्सा गियर को नियंत्रित करता है, जबकि दाहिना हिस्सा गति बढ़ाने और ब्रेक लगाने को नियंत्रित करता है। अपनी बाइक पर ठीक से बैठने के लिए, मोटरसाइकिल के बाईं तरफ रहें। बाएं हैंडल-बार को पकड़ें और अपने दाहिने पैर को सीट के ऊपर से घुमाकर दूसरी ओर ले जाएँ। अपने पैरों को जमीन पर दृढ़ता से जमाए रखें।  बाइक कैसे चलाई जाती है, यह जानने का सबसे अच्छा तरीका यह है कि आप इस पर बैठ जाएँ और स्टार्ट करने से पहले नियंत्रण संबंधी सभी फंक्शंस को एक बार दोहराएँ। मोटरसाइकिल पर कैसे फिट बैठते हैं, इस बात को महसूस करें। हैंडल-बार्स, क्लच-लीवर और ब्रेक-लीवर को पकड़ें। सुनिश्चित करें कि आप इन कंट्रोल्स तक आसानी से पहुँच सकते हैं। हैंडल-बार्स पकड़ते समय आपकी बाहों को कोहनी पर से थोड़ा सा मुड़ा हुआ होना चाहिए। सभी स्विच आपकी उंगलियों की आसान पहुंच में होने चाहिए। सुनिश्चित करें कि आप अपने पैरों को आसानी से जमीन पर जमा सकते हैं। अपने नीचे स्थित बाइक के वजन को महसूस करें। इसके अतिरिक्त, आपको पेग (peg) पर से पैर उठाये बिना या उस पर से पैर फिसले बिना, रियर शिफ्टर (rear shifter) को संचालित करने में सक्षम होना चाहिए। क्लच का उपयोग गियर्स को बदलने के लिए किया जाता है। जब आप क्लच दबाते हैं, तो आप इंजन को ट्रांसमिशन से अलग करते हैं। यह क्रिया आपकी बाइक को  न्यूट्रल में रखती है, जिससे आप गियर्स बदल सकते हैं।  क्लच का उपयोग करते समय, उसकी कल्पना एक डिमर (dimmer) स्विच के रूप में करें। एक "ऑन-ऑफ़" स्विच के विपरीत, आपको क्लच को धीरे-धीरे और सुचारू रूप से दबाना और छोड़ना चाहिए ताकि आपकी बाइक बंद न हो जाए। आगे बढ़ाने के लिए, क्लच को दबाएँ और बाइक को, अपने बाएं पैर से गियर शिफ्ट को दबाकर, पहले गियर में डाल दें। आपको उसे कई बार दबाना पड़ सकता है। जब आपको किसी प्रतिरोध का अनुभव न हो या गियर मूव होने का कोई संकेत न मिले, तब आपको पता चलेगा कि आप पहले गियर में हैं। अधिकांश मोटरसाइकिल्स, "1 डाउन, 5 अप" गियर शिफ्टिंग पैटर्न पर काम करती हैं। पैटर्न, टिपिकली (typically) पहला गियर, न्यूट्रल, दूसरा गियर, तीसरा गियर, और इसी तरह आगे होता है। गियर को बदलते समय आपको बाइक के मीटर पर उपयुक्त संख्या प्रकाशित होती दिखाई पड़ सकती है। ड्राइविंग करते समय, गियर्स को बदलने के लिए, पीछे के पहिये को ट्रांसमिशन से मुक्त करने के लिए, आपको सबसे पहले अपने बाएं हाथ से क्लच को दबाना चाहिए। जैसे-जैसे आप क्लच को दबाएँ, वैसे-वैसे थ्रॉटल को कम करते जाएँ। जब आप पीछे के पहिये को फिर से ट्रांसमिशन से जोड़ते हैं, तब थ्रॉटल को कम करके आपकी बाइक को झटके लेने से रोका जा सकता है। अपने बाएं पैर से गियर्स को बदल कर चलाना जारी रखें। अपने दाएँ हाथ से थ्रॉटल को अत्यंत धीमे-धीमे बढ़ाएँ, ताकि ट्रांसमिशन स्मूथ (smooth) बना रहे। अंत में, क्लच को छोड़ दें ताकि पीछे के टायर फिर से ट्रांसमिशन से जुड़ जाएँ। क्लच दबाएँ और किल-स्विच (kill switch) को ढूँढे। आमतौर पर यह दाएं हैंडल-बार पर स्थित एक लाल स्विच होता है। इसे "ऑन" स्थिति में लाएँ। अधिकांश आधुनिक बाइक्स में, इंजन को स्टार्ट करने के लिए किक मारने की आवश्यकता नहीं होती है, लेकिन यदि आपके पास पुरानी बाइक हो, तो आपको किक मारना भी पड़ सकता है। यदि आपके बाइक में किक-स्टार्ट-लीवर होगा, तो वह आपके बाइक के दाहिने तरफ के फुट-पेग के पीछे स्थित होगा।   अपने चाभी को "इग्निशन" पोजीशन में लाएँ और यह जांच लें, कि लाइट्स और गेजेज़ (gauges) ऑन हैं और ठीक से कार्य कर रहे हैं। अपनी बाइक को न्यूट्रल में डालें। ऐसा करने का सबसे आसान तरीका होता है, डाउनशिफ्ट करके पहले गियर में डालना और फिर एक बार ऊपर उठाना है। बाइक के गेज में प्रकाशित होने वाले “एन N” को देखें। अपने दाहिने अंगूठे से "स्टार्ट" बटन को दबाएं। यह आम तौर पर किल-स्विच के नीचे स्थित होता है। स्टार्ट बटन पर अक्सर एक गोलाकार तीर के मध्य में एक हल्के बिजली की तरंग (बोल्ट) का चिन्ह होता है जिससे इसकी पहचान होती है। एक बार इंजन स्टार्ट हो जाए, तो अपनी बाइक को लगभग 45 सेकंड तक गर्म होने दें ताकि इंजन ठीक से काम कर सके। जब आपके पैर जमीन पर सपाट हों, तब क्लच को दबाएँ। उसके बाद, अपनी एड़ी पर वापस रोल करें और इसे तब तक दोहराएं जब तक आपको क्लच का अच्छा फ़ील न आ जाए। अपने पैरों को अपने आगे, ज़मीन पर रख करके बाइक को स्टार्ट करें। फिर क्लच को तब तक धीरे-धीरे छोड़ें जब तक बाइक खुद ही आगे न बढ़ने लगे।   केवल क्लच का उपयोग करके, अपने पैरों से स्थिरता प्रदान करते हुए, बाइक को आगे बढ़ाएं। इसे तब तक दोहराते रहें जब तक आप जमीन से अपने पैरों को उठाने के बाद भी अपने बाइक को सीधा रखने में सक्षम न हो जाएं। आपको, अपनी बाइक पर एक अच्छे संतुलन का फ़ील मिलना चाहिए। एक बार इंजन स्टार्ट होकर गर्म हो जाए, तो आप उसे चलाना शुरू कर सकते हैं। बाइक को पहले गियर में डाल करके और क्लच को छोड़ने के साथ-साथ थ्रॉटल को बढ़ाते हुए, ऐसा किया जाता है।  सुनिश्चित करें कि आपका किक-स्टैंड बाहर नहीं है। क्लच को तब तक धीरे-धीरे छोडें जब तक कि बाइक आगे न बढ़ने लगे। क्लच को छोड़ते समय आपको अपनी बाइक को बंद होने से बचाने के लिए, थ्रॉटल को थोड़ा सा बढ़ाना पड़ सकता है। एक बार जब बाइक आगे बढ़ने लगे तो गति को थोड़ा सा बढ़ाएँ और अपने पैरों को ज़मीन से उठाकर पेग्स पर रखें। बाइक को सीधी रेखा में चलाने की कोशिश करें। जब आप गति को बढ़ाने के लिए क्लच को छोड़ते हैं और धीरे-धीरे थ्रॉटल को बढ़ाते हैं, तो उसके बाद, बाइक को सीधी रेखा में चलाना जारी रखें। जब आप रुकने के लिए तैयार हों, तो क्लच दबाएँ और सामने तथा पीछे के ब्रेक्स को धीरे-धीरे एक साथ दबाएँ। रुकते समय, बाइक को स्थिर रखने के लिए, अपने बाएं पैर का प्रयोग करें। जब बाइक पूर्ण रूप से रुक जाए, तो अपना दाहिना पैर भी जमीन पर रख दें। एक बार जब आप सीधी रेखा में बाइक चलाने लग जाएं, तो गियर शिफ्टिंग का फ़ील प्राप्त करें। "घर्षण-ज़ोन friction zone" का फ़ील प्राप्त करें। घर्षण-ज़ोन, प्रतिरोध का वह एरिया होता है, जो क्लच छोड़ने पर उत्पन्न होता है। यह एरिया, पॉवर को इंजन से पीछे के पहिये तक ट्रांसफर होने देता है। मोटरसाइकिल का ट्रांसमिशन सीक्वेंशियल होता है, जिसका अर्थ यह है कि गियर को, चाहे ऊपर ले जाना हो या नीचे लाना हो, आपको उसे एक क्रम में बदलना होता है, गियर को कब बदलना है, इसका फ़ील प्राप्त करने और उसे सुन पाने में सक्षम होने के लिए आपको कुछ अभ्यास करना पड़ेगा। जब इंजन उच्च आरपीएम (rpm) पर चलने लगेगा तभी गियर को शिफ्ट करने का सही समय होगा।  जब आपकी बाइक ऑन हो, तो शिफ्ट-पैडल को एकदम नीचे तक दबाकर पहले गियर में ले जाएँ। जब शिफ्ट-पैडल दबाने पर क्लिक की कोई आवाज़ न सुनाई दे, तो समझ जाइए कि बाइक पहले गियर में आ गई है। पहले गियर में पहुँचने पर आपको एक हल्की सी क्लिक की आवाज़ सुनाई पड़नी चाहिए। अब क्लच को तब तक धीरे-धीरे छोड़ें जब तक बाइक आगे न बढ़ने लगे। जब आप तेजी से बढ़ना चाहें, तो क्लच को छोड़ते हुए, थ्रॉटल को धीरे से बढ़ाएँ। दूसरे गियर में डालने के लिए, क्लच को दबाएँ, ईंधन की आपूर्ति को कम करें और गियर-शिफ्टर को न्यूट्रल से होते हुए, मजबूती से ऊपर की ओर ले जाएँ। जांच करके यह सुनिश्चित कर लें, कि न्यूट्रल की लाइट ऑन तो नहीं है। अब क्लच को छोड़ें और थ्रॉटल को फिर से बढ़ाएँ। उच्चतर गियर्स में शिफ्ट करने के लिए इस प्रक्रिया को दोहराएं। दूसरे गियर में आ जाने के बाद, उच्चतर गियर्स में जाने के लिए आपको अपने बाएं पैर की अंगुली को पहले जितनी मजबूती से नहीं उठाना पड़ेगा, क्योंकि इसके लिए आपको न्यूट्रल से होते हुए नहीं जाना होगा। डाउनशिफ्ट करने के लिए, ब्रेक लीवर को हल्के से दबाते हुए थ्रॉटल को छोड़ दें। क्लच को दबाएँ और शिफ्टर को नीचे की ओर दबाएं। उसके बाद क्लच को छोड़ दें। एक बार जब आप डाउनशिफ्टिंग को ठीक से समझ जाएँगे, तो दूसरे गियर में होते हुए भी, आप बाइक को रोक पाएंगे। बाइक के रुक जाने के बाद, आप एक बार फिर से उसको पहले गियर में डालें। जब रफ्तार लगभग 10 मील प्रति घंटे या उससे अधिक हो, तो काफी हद तक एक साइकिल की तरह ही, मोटरसाइकिल को भी, स्टीयरिंग को घुमाकर, मोड़ा जाता है। बाइक को जिस ओर मोड़ना हो उस तरफ के हैंडग्रिप को नीचे की ओर दबाएं। सामने देखेँ और मोड़ने की प्रक्रिया को पूरा करें।   जैसे ही आपकी बाइक मुड़ने लगती है, उसे धीमा करना याद रखें। मोड़ने के दौरान ब्रेक न लगायें। यदि आवश्यक हो तो मोड़ने से पहले थ्रॉटल को छोड़ दें और ब्रेक लगाएँ। अपना सिर ऊपर रखें और मोड़ पर निगाह जमाए रखें। जिस दिशा में आप जाना चाहते हैं, उस तरफ के हैंडल-बार को दबाएं। मोड़ के दौरान, धीरे-धीरे थ्रॉटल को बढ़ाएँ, जिससे बाइक का मोमेंटम (momentum) बना रहे। जैसे ही बाइक धीमी हो, मोड़ के अंत तक देखने के लिए, अपने सिर को घुमाएं। आपकी बाइक आपके आंखों की दिशा को फ़ालो करेगी। मोड़ के अंत में किसी बिन्दु को लक्ष्य बनाकर, अपनी आँखें उसी पर जमाए रखें। मोड़ लेते समय कभी भी जमीन की ओर या नीचे की ओर न देखें। वैसे तो आपको यह अजीब लग सकता है और आपके मन में मोड़ को देखने की इच्छा भी हो सकती है, परंतु यह खतरनाक होता है और हो सकता है कि यह आपको मोड़ को ठीक से पूरा भी न करने दे। जिस तरफ आप बाइक को मोड़ना चाहते हैं, उसे उसी तरफ दबाएं। यदि आप बाईं ओर मुड़ रहे हों, तो अपने को दाहिने साइड के हैंडल-बार से दूसरी ओर धक्का दें। यह बाइक को बाईं ओर झुका देगा। आप भी बाइक के साथ ही झुकें और रफ्तार को बढ़ाने के लिए, थ्रॉटल को धीरे-धीरे रोल करें। जैसे ही आप मोड़ से बाहर निकल आएं, थ्रॉटल को स्थिर बनाए रखें या जब आप पीछे खिसक कर बैठें तो ईंधन थोड़ा बढ़ा दें। बाइक को अपने आप सीधा होने दें, हैंडल-बार्स को झटका न दें। अब जब आप बाइक को स्टार्ट करने, उसका गियर बदलने और उसको मोड़ने में अभ्यस्त हो चुके हैं, तो आपको यह जानने की जरूरत होगी, कि बाइक को कैसे धीमा करें और कैसे रोकें। याद रखें कि दाएं हैंडल-बार पर लगा लीवर आपके अगले ब्रेक को संचालित करता है, जबकि आपके दाहिने पैर के पास स्थित ब्रेक, पिछले ब्रेक को संचालित करता है। एक सामान्य नियम के रूप में, आप सबसे पहले अपना अगला ब्रेक लगाना शुरू करते हैं और उसके बाद पिछला ब्रेक लगाते हैं जो बाइक को धीमा करने तथा रोकने में आपकी सहायता करता है।  बाइक को पूर्ण रूप से रोकने के लिए, अगला ब्रेक लगाने से शुरुआत करना सबसे अच्छा होता है, तत्पश्चात, बाइक के कुछ धीमा हो जाने के बाद पिछला ब्रेक लगाया जाता है। बाइक के धीमा होते ही, डाउनशिफ्ट करना सुनिश्चित करें। आपको हमेशा ही पहले गियर में जाने की ज़रूरत नहीं होती है। आप दूसरे गियर में भी डाउनशिफ्ट करके और पहले गियर में डाउनशिफ्ट करने से पहले भी, बाइक को रोक सकते हैं। ब्रेक लगाते और निचले गियर में जाते समय, क्लच को दबाएँ। धीमे होते और ब्रेक लगाते समय, बाइक के अगले और पिछले दोनों ही ब्रेक्स को दबाएं। सुनिश्चित करें कि आप थ्रॉटल को वापस बढ़ा नहीं रहे हैं। ऐसा करना इसलिए आसान हो जाता है, क्योंकि अगला ब्रेक,  थ्रॉटल वाले हैंडल पर स्थित होता है और उसे दबाने के लिए आपको अपना हाथ आगे की ओर बढ़ाना पड़ता है। ब्रेक्स को पूरी तरह से न दबाकर, उन्हें  धीरे-धीरे दबाएं, अन्यथा आपकी बाइक अचानक बंद हो सकती है और आपको झटका भी लग सकता है। एक बार जब बाइक रुकी हुई अवस्था में आ जाए, तो अगले ब्रेक को दबाए रखें, और अपने पैरों को दृढ़ता से जमीन पर जमाए रखें। उसके बाद पहले अपने बाएं पैर से शुरू करें और फिर दाहिने से। मोटरसाइकिल सवारी के लिए मोटरसाइकिल-हेलमेट एक मात्र सबसे महत्वपूर्ण उपकरण होता है। यह आपकी मोटरसाइकिल के गिरने की स्थिति में आपके सिर को चोट लगने से बचाता है। ठीक से काम करने के लिए हेलमेट को, बिना आपकी दृष्टि को बाधित किए, आपके सिर पर अच्छी तरह से फिट बैठना चाहिए। आपके लिए सबसे अच्छा हेलमेट आपका व्यक्तिगत हेलमेट ही होता है।  वांछित सुरक्षा प्राप्त करने के लिए, मोटरसाइकिल सवारों के लिए डिज़ाइन किया गया हेलमेट लें, जो स्थापित सुरक्षा मानकों को पूरा करता है। सिर की रक्षा करने के लिए इसे सबसे महंगा वाला होने की आवश्यकता नहीं है। एक मोटरसाइकिल-हेलमेट, जो आईएसआई (ISI) द्वारा निर्धारित मानकों को पूरा करता है, वह दुर्घटना की स्थिति में आपके सिर की रक्षा करने के लिए डिज़ाइन किया गया होता है। सार्वजनिक सड़कों पर सवारी करने के लिए इस खास मानक का, आवश्यक सुरक्षा मानकों के संदर्भ में, कड़ाई से परीक्षण किया जाता है। अतिरिक्त सुरक्षा फीचर्स, आपके सुरक्षा और आराम में वृद्धि करते हैं। कुछ राइडर्स, स्नेल ब्रांड के हेलमेट को पसंद करते हैं, जो और अधिक उच्च सुरक्षा आवश्यकताओं की पूर्ति करते हैं (जो नॉट फॉर प्रॉफ़िट स्नेल मेमोरियल के द्वारा निर्धारित किए गए होते हैं ), जिनमें तेज गति से तथा ज्यादा कठोर सतहों पर पर चलाते समय निष्पादन (performance) करना शामिल होता है। अपने लिए सही साइज़ का हेलमेट प्राप्त करने के लिए, किसी ऐसी दुकान पर जाकर पेशेवर ढंग से फिटिंग करवाएँ, जो मोटरसाइकिल उपकरण में विशेषज्ञ हो। वैकल्पिक रूप से, आप अपनी भौहों के ऊपर से, अपने सिर के चारों ओर की माप 0.5 इंच (13 मिमी), किसी सॉफ्ट मेजरिंग (measuring) टेप का उपयोग करके स्वयं ही ले सकते हैं। अपने सिर के नाप की तुलना उस ब्रांड के मेजरिंग टेबल (measuring table) से करें, जिसे आप खरीदना चाहते हैं। ध्यान दें कि प्रत्येक ब्रांड के साइज़ में भिन्नता होती है, इसलिए आप जिस ब्रांड का हेलमेट लेने का विचार कर रहे हों, उसी के साइज़िंग (sizing) टेबल से मिलान करें। हेलमेट सही फिट बैठ रहा है या नहीं, यह जानने के लिए उसे पहन कर ट्राई करें। सही फिट होने के लिए, हेलमेट का आई-पोर्ट (eye port), आपके भौहों के ठीक ऊपर होना चाहिए तथा इतना टाइट फिट होना चाहिए कि आपके सिर और हेलमेट के बीच बमुश्किल एक उंगली जा सके। हेलमेट को, आपके सिर को ठीक से बचाने के लिए, बिलकुल टाइट फिट होना चाहिए। विभिन्न हेलमेट्स, सिर के अलग-अलग आकारों पर फिट आते हैं। यदि आपका हेलमेट सही साइज़ का तो हो, परंतु असहज ढंग से फिट हो रहा हो, तो दूसरा हेलमेट देखें। सबसे व्यापक सुरक्षा के लिए, पूरा चेहरा ढकने वाला या मॉड्यूलर हेलमेट देखें। एक मोटरसाइकिल-जैकेट, दुर्घटना की स्थिति में, आपके आंतरिक अंगों सहित, आपके धड़ की भी रक्षा करता है। मोटरसाइकिल-जैकेट, चमड़े से बने होते हैं या निर्मित सामग्री, जैसे कि केवलर (Kevlar) से। एक ऐसे जैकेट की तलाश करें जिसमें धक्के को आत्मसात करने वाला कवच ((impact absorbing body armor) हो। यदि जैकेट में आईएसओ चिह्न हो, तो इसका अर्थ होगा कि, वह भारत में बिक्री के लिए प्रमाणीकरण मानकों को पूरा कर चुका है।   वही मोटरसाइकिल-जैकेट सबसे अच्छा फिट माना जाता जो धड़ पर तो चुस्त हो, परंतु आपकी बाहों को फ्री मूवमेंट प्रदान करता हो। उन वातावरणीय परिस्थितियों पर विचार करें जिनमें आप राइडिंग करने के लिए जैकेट का उपयोग करेंगे, ताकि जैकेट का वजन और फीचर्स आपके आवश्यकताओं की पूर्ति कर सकें। उदाहरण के लिए, गर्म मौसम वाले जैकेट में अधिक ज़िपर्स और वेंट्स होते हैं जिससे आपके शरीर के चारों ओर हवा के प्रवाह को ऐडजस्ट किया जा सके। यदि आप चमड़े के जैकेट का चयन करते हैं, तो सुनिश्चित करें कि वह मोटरसाइकिल के लिए ही है। रेगुलर लेदर-जैकेट्स आपकी सुरक्षा करने के लिए नहीं बने होते हैं। सुरक्षा प्रदान करने के अतिरिक्त, जैकेट पर्यावरण की विभिन्न परिस्थितियों, जैसे कि सूर्य, हवा, वर्षा, और ठंडे तापमान, से भी सुरक्षा प्रदान करते हैं। आरामदायक बने रहना, आपको सतर्क बनाए रखता है और मोटरसाइकल चालन को और भी अधिक आनंददायक बनाता है। सवारी करते समय दोनों ही चीजें, बेहतर सुरक्षा और आराम प्रदान करते हैं। बूट्स आपके पैरों और एड़ियों को सुरक्षा प्रदान करते हैं। ग्लव्ज़ आपके हाथों को सुरक्षा प्रदान करते हैं। पैंट्स आपके कूल्हों और पैरों को सुरक्षा प्रदान करते हैं।   मोटरसाइकल चलाते समय आपके पैरों को अत्यधिक कष्ट पहुँच सकता है, इसलिए उनकी सुरक्षा करें। उचित मोटरसाइकिल-बूट्स आपके एड़ियों को कवर करते हैं, इसलिए उनमें न-फिसलने वाले सोल्स (non-slip soles) के साथ में एक इंटीग्रेट्ड मेटल टो (integrated metal toe) भी होता है। यह देखने के लिए कि आप द्वारा चुना गया बूट क्रैश की स्थिति में कितनी सुरक्षा प्रदान कर सकता है, पंजे और एड़ी का ट्विस्ट-परीक्षण (twist test) करें। जितनी कम सरलता से बूट मुड़ेगा, दुर्घटना की स्थिति में वह उतनी ही अधिक सुरक्षा प्रदान करेगा। ग्लव्ज़ का उद्देश्य कीड़ों और उड़ के लगने वाले मलबे से चोट लगने से बचाना है और साथ ही आपकी उंगलियों को गर्म बनाए रखना भी है। ऐसे ग्लव्ज़ लें, जो अधिकतम सुविधा प्रदान करने वाले हों। ऐसे ग्लव्ज़ की तलाश करें जिनमें ऐसे सुरक्षा स्ट्रैप लगे हों, जो ग्लव्ज़ को कलाई के चारों ओर, अपनी जगह पर रोके रख सकें। यह स्ट्रैप, दुर्घटना की स्थिति में, ग्लव्ज़ को आपके हाथों में, बने रहने के लिए डिज़ाइन किया गया होता है। केवलर (Kevlar) ग्लव्ज़, मजबूत और धक्कों को सहन करने के साथ-साथ, आपकी अंगुलियों को गतिशील भी बनाए रखेंगे। पैंट्स की अक्सर अनदेखी की जाती है। जींस, फ़ंक्शन के लिए कम और स्टाइल के लिए ज्यादा डिज़ाइन किए गए होते हैं, जिससे वे अक्सर दुर्घटनाओं में फट जाते हैं। जिन मैटीरियल्स से जैकेट बना हो, उन्हीं से बने पैंट्स, एक बेहतर विकल्प होते हैं। वे एक दुर्घटना की विनाशकारी ताकतों को सहने के लिए डिजाइन किए गए होते हैं।
मोटरसाइकिल सुरक्षा का कोई कोर्स करें: कंट्रोल्स को सीखें: बाइक पर सवार हो जाएं: क्लच को महसूस करने का अभ्यास करें: इंजन को स्टार्ट करें: बाइक को "पावर वॉकिंग" कराने का प्रयास करें: अपनी मोटरसाइकिल चलाना शुरू करें: गियर बदलने का अभ्यास करें: बाइक को मोड़ने का अभ्यास करें: बाइक को धीमा करने और रोकने का अभ्यास करें: एक हेलमेट लें: एक जैकेट लें: मोटरसाइकिल राइडिंग के लिए बूट्स, ग्लव्ज़ तथा अन्य उपकरण लें:
https://www.wikihow.com/Ride-a-Motorcycle-(Beginners) https://www.wikihow.com/Ride-a-Motorcycle-(Beginners) https://www.wikihow.com/Ride-a-Motorcycle-(Beginners)
Learning to Ride Riding Your Motorcycle Getting the Right Gear